[[1]](#footnote-1)

Poročilo druge seminarske naloge  
Mark Bogataj in Jakob Maležič  
Fakulteta za računalništvo in informatiko, Univerza v Ljubljani  
Ljubljana, Slovenija  
Mentor: asist. prof. dr. Slavko Žitnik

# Opis izbranih spletnih strani

Za dodatni spletni strani sva si izbrala dve strani iz novičarske spletne strani [Žurnal24](https://www.zurnal24.si/). Pri izbiranju strani sva se odločila za dve, ki opisujeta avtomobile, podobno kot strani iz domene rtvslo, saj naju je zanimala razlika med stranema, ki sicer izgledata zelo podobno, ampak po sami strukturi pa se precej razlikujeta. Primer strani je prikazan na sliki 1.

Iz spletnih strani domene zurnal24 sva izluščila naslednje podatke:

* author - ime avtorja, ki je napisal novico
* publishedTime - datum in čas objave novice
* title - naslov novice
* viewCount - število ogledov novice
* lead – uvod
* content - samo tekstovna vsebina

# Ekstrakcija z uporabo regularnih izrazov

## Overstock

Regularni izraz za ekstrakcijo podatkov iz spletnih strani Overstock je sledeč:

*<b>([0-9].+)<\/b>.\*\n.\*\n.\*<b>(.+)</b>.\*<s>([\$0-9,.]+)(.\*\n.\*<b>(.+)</b>.\*<b>([\$0-9.]+))?(.\*\n.\*<b>(.+)</b>.\*<span class=\"littleorange\">([\$0-9.,]+)\s.([0-9]+.))?(.\*\n.\*\n.\*<span class=\"normal\">(.\*\n?(.\*)\n?(.\*)\n?(.\*))<br/><a)?*

Večina delov regularnega izraza je zavitih še v oklepaj z vprašajem na koncu, kar pomeni, da je lahko ta del opcijski. S tem regularni izraz izlušči vsebino tudi, če katera od cen ni navedena. To sva tudi testirala tako, da sva iz html kode odstranila značko, ki vsebuje ceno.

## Rtvslo

Regularni izraz za ekstrakcijo podatkov iz spletnih strani Rtvslo je sledeč:

*<h1>(.\*)</h1>\n<div class="subtitle">(.\*)</div>[\s\S]\*<p class="lead">(.\*)</p>[\s\S]\*<div class="author">[\s\S]\*<div class="author-name">(.\*)</div>[\s\S]\*<div class="publish-meta">\n[\W]\*(.\*)<br/>[\s\S]\*</figure>[\n]\*<p(?:[\s\r]+[^>]\*)?>(.\*)</p>*

Na koncu sva dobljeno vsebino počistila na ta način, da sva odstranila vse html značke, ki so ostale v vsebini. To sva naredila z uporabo regularnega izraza *<[^>]\*>*.

Graphical user interface, application

Description automatically generated

Slika 1: Primer strani z označenimi podatki, ki smo jih izluščili

## Žurnal24

Regularni izraz za ekstrakcijo podatkov iz spletnih strani Žurnal24 je sledeč:

*<span class="article\_\_views">[\n]\*<i.\*>.\*</i>[\n]\*<strong>(.\*)</strong>[\s\S]\*<h1 class="article\_\_title">(.\*)</h1>[\n]\*<div class="article\_\_authors">[\s\S]\*<a href=.\*>(.\*)</a>[\n]\*</div>[\n]\*<time class="article\_\_time">(.\*)</time>[\s\S]\*<div class="article\_\_leadtext">[\n]\*(.\*)[\n]\*</div>[\s\S]\*<div class="article\_\_content no\_page\_break cf" .\*>\n([\s\S]\*)</div>[\n]\*<div class="text-center fold\_article\_\_bellow\_content">*

Na koncu sva dobljeno vsebino ponovno počistila in odstranila vse html značke, ki so ostale v vsebini. To sva naredila z uporabo regularnega izraza: *<[^>]\*>.*

# Ekstrakcija z uporabo xpath

## Overstock

Najprej z xpath izrazom izberemo vse kartice, ki imajo ozadje določene barve in imajo 2 <td> otroka z atributom @valign='top': cards = treeContent.xpath("//tbody/ tr[(contains(@bgcolor, '#ffffff') or contains(@bgcolor, '#dddddd')) and count(td[@valign='top'])=2]"). Nato iz vsakega element iz seznama kartic izluščimo informacije:

* card.xpath("td[@valign='top']/a/b/text()")[0]
* card.xpath("td[@valign='top']/table/tbody/tr/td[1]/table/tbody/tr[1]/td[2]/s/text()")[0]
* card.xpath("td[@valign='top']/table/tbody/tr/td[1]/table/tbod/tr[2]/td[2]/span/b/text()")[0]
* card.xpath("substring-before(td[@valign='top']/table/tbody/tr/td[1]/table/tbody/tr[3]/td[2]/span/text(), ' (')")
* card.xpath("substring-before(substring-after(td[@valign=\'top\']/table/tbody/tr/td[1]/table/tbody/tr[3]/td[2]/span/text(), '('), ')')")
* card.xpath("td[@valign='top']/table/tbody/tr/td[2]/span/text()")[0]

Na koncu vsebino pridobljeno z zadnjim izrazom (opis) uredimo tako, da znak za novo vrstico zamenjamo s predledkom.

## Rtvslo

Xpath izrazi za ekstrakcijo podatkov iz strani rtvslo so:

* treeContent.xpath('//\*[@id="main-container"]/div[3]/div/header/h1/text()')[0]
* treeContent.xpath('//\*[@id="main-container"]/div[3]/div/header/div[2]/text()')[0]
* treeContent.xpath('//\*[@id="main-container"]/div[3]/div/div[1]/div[1]/div/text()')[0]
* treeContent.xpath('normalize-space(//\*[@id="main-container"]/div[3]/div/div[1]/div[2]/text())')
* treeContent.xpath('//\*[@id="main-container"]/div[3]/div/header/p/text()')[0]
* treeContent.xpath('//\*[@id="main-container"]/div[3]/div/div[2]/article/p/text() | //\*[@id="main-container"]/div[3]/div/div[2]/article//strong/text()')

## Žurnal24

Pri ekstrakciji podatkov iz strani Žurnal24 najprej izluščimo glavo članka iz katerega bom razbrali število ogledov, naslov, avtorja in čas objave:

* treeContent.xpath('//article/header')[0]
* articleHeader.xpath('div[1]/span/strong/text()')[0]
* articleHeader.xpath('h1/text()')[0]
* articleHeader.xpath('div[2]/a/text()')[0]
* articleHeader.xpath('time/text()')[0]

Uvod in vsebino pa izluščimo z naslednjima izrazoma:

* treeContent.xpath('//article/div/div[2]/div/div[3]/text()')[0]
* treeContent.xpath('//article/div/div[2]/div/div[5]//text()[normalize-space(.)]')

# Implementacija avtomatizirane ekstrakcije

Implementirala sva algoritem Road Runner, ki avtomatizirano ekstrahira ovojnico za ekstrakcijo podatkov.

## Priprava besedil

Iz besedil najprej vzameva zgolj glavni del – *body*, odstraniva skoke v novo vrstico, izbriševa komentarje in nato odstraniva značke: *script*, *noscript*, *link*, *nav*, *footer*, *input*, *form*, *style*, *iframe*, *button*, *svg*, *figure* in *br*. Med temi značkami ni pomembnih podatkov, ki bi nas zanimali in s tem skušamo čimbolj zmanjšati razliko med besediloma. Potem iz besedil z uporabo regularnega izraza izluščiva vse značke in jih shraniva v seznam za vsako od strani.

## Poravnava besedil

Čeprav naj bi bili besedili, ki ju uporabimo za ekstrakcijo ovojnice podobni, ju moramo najprej poravnati tako, da se karseda ujemata po značkah. To narediva tako, da iterirava po značkah iz obeh strani hkrati in primerjava dve znački naenkrat ter preveriva vse možne kombinacije značk:

* **Enaki**: znački sta enaki kadar se njuno ime ujema, sta na isti globini[[2]](#footnote-2) in, če sta odpirajoči, vsebujeta približno enako število značk. To število je določeno glede na začetno razliko v številu značk. V tem primeru ju samo dodamo ali odstranimo iz sklada.
* **Samo-zapirajoči**: obe znački sta samo-zapirajoči, vendar se razlikujeta po imenu. V seznama izmenično dodava None. Tako veva, da sta obe znački opcijski.
* **Samo-zapirajoča in odpirajoča**: v seznam pred odpirajočo dodava None.
* **Samo-zapirajoča in zapirajoča**: v seznam pred zapirajočo dodava None.
* **Odpirajoča in zapirajoča**: v seznam pred zapirajočo dodava None.
* **Zapirajoči**: pogledava kateri sklad je manjši, kar pomeni da je tista značka na manjši globini in zato pred tisto zapirajočo značko dodava None.
* **Odpirajoči**: pogledava katera odpirajoča značka ima več otrok in v seznam s to značko dodava toliko objektov None, kolikor otrok ima soležna odpirajoča značka.

Obenem pa ves čas skrbiva za pravilno stanje skladov, ki vsebujeta, še ne zaprte, odpirajoče značke.

## Ekstrakcija ovojnice

Za gradnjo ovojnice sva pripravila razred Tag, ki ga uporabiva za opis značk in izpis ovojnice. Ovojnico nato zgradiva tako, da ponovno iterirava čez oba seznama značk, jih ponovno paroma primerjava in kreirava nov seznam objektov Tag, iz katerega bova nato zgradila tekstovno obliko ovojnice. Glede na znački narediva naslednje:

* **Enaki in nista None**: primerjava znački še po vsebini oziroma tekstu in če ta ni enak, nastaviva vsebino na *#TEXT* ter shraniva eno izmed značk v nov seznam
* **Ena izmed značk je None**: znački, ki ni None, nastaviva atribut *optional* na *True* in jo shraniva v seznam

Hkrati shranjujeva tudi globino značke, ki nama nato omogoča lepši izpis s pravilnimi zamiki.

## Detekcija ponovljenih blokov

Po ekstrakciji ovojnice imava samo še en seznam objektov tipa Tag. To nama olajša detekcijo duplikatov. Za detekcijo duplikatov iterirava čez novo ustvarjen seznam in primerjava trenutno in naslednjo značko. Če je trenutna značka enaka zapirajoči znački naslednje, potem preveriva ali gre za ponovljen blok značk. To narediva tako, da najdeva začetek trenutnega bloka in trenutni ter naslednji blok primerjava po značkah in vsebini. Med primerjanjem zgradiva začasni seznam s posodobljenimi značkami in vsebino. Če se bloka popolnoma ujameta v značkah, značke v glavnem seznamu s pomočjo začasnega seznama posodobiva oziroma odvečne značke odstraniva.

## Kreiranje ovojnice

Kreiranje končne ovojnice je sedaj zelo preprosto. Narediva zgolj eno iteracijo čez seznam značk, ki so ostale in uporabiva podatke shranjene v objektu Tag za izpis ustreznega zamika, števnosti, pripone, predpone in opcijske besede. Oznake števnosti so:

* **multiple** pomeni da se značka pojavi enkrat ali večkrat
* **optional** pomeni da je značka opcijska
* **multiple optional** pomeni, da se značka pojavi ničkrat ali večkrat

Ponovljeni bloki so označeni z oklepajem, zaklepajem in zvezdico.

## Izzivi

Največji izziv nama je predstavljala poravnava besedil. Ko primerjava dve odpirajoči znački, imava dve problematični situaciji:

* **Odpirajoči znački sta različni**: pri tem ne moremo zagotovo vedeti, katera nastopa prej in katera kasneje. Kadar se napačno odločiva, pride do posledic tudi pri kasnejših poravnavah – zazna značke kot opcijske, čeprav ne bi smel, ker niso pravilno poravnane.
* **Imeni odpirajočih značk sta enaki, vendar gre za različni znački**: to poskušava rešiti tako, da primerjava tudi število elementov v bloku odpirajočih značk, vendar se to število lahko razlikuje zaradi opcijski elementov.

Velik izziv pa nama je predstavljala tudi detekcija duplikatov, ki sva jo poenostavila zgolj na popolno ujemanje dveh blokov. To ni popolnoma pravilno, saj ima lahko en blok kakšen opcijski element pa gre še vedno za enak blok. Čeprav do neke mere upoštevava tudi opcijske elemente, saj le te najprej poiščeva nato pa poiščeva še duplikate.

## Rezultati

Izmerila sva delež značk, ki so bile pri poravnavi besedila prepoznane kot enake. Ostale značke so bili označene kot opcijske, torej naj bi se pojavile zgolj v enem izmed besedil. Glede na ta kriterij, se je poravnava besedila najboljše izkazala pri straneh iz *Rtvslo*. Predvidevava da zato, ker je bila razlika med številom značk med stranema že po čiščenju besedila majhna.

|  |  |  |
| --- | --- | --- |
|  | Razlika v številu značk na začetku | Delež enakih značk po poravnavi |
| Test | 21 : 28 (75.00 %) | 18 : 32 (56.25 %) |
| Overstock | 1962 : 1238 (63.10 %) | 1214 : 1987 (61.10 %) |
| Rtvslo | 1300 : 1316 (98.78 %) | 1246 : 1371 (90.88 %) |
| Žurnal | 3005 : 4345 (69.16 %) | 2688 : 4663 (57.65 %) |

Tabela 1: Rezultati

<HTML>  
 <BODY>   
 Books of:  
 <B>   
 #TEXT  
 </B>   
 <BASE/> optional  
 <IMG/> multiple optional  
 <OPEN> optional  
 <B> optional  
 Hello  
 </B> optional  
 </OPEN> optional  
 <UL>   
 (  
 <LI>   
 <I>   
 Title:  
 </I>   
 #TEXT  
 </LI>   
 )\*  
 </UL>   
 <P> optional  
 Hello  
 </P> optional  
 </BODY>   
</HTML>

Avtomatsko ekstrahirana ovojnica za strani *TestA* in *TestB*.

1. . [↑](#footnote-ref-1)
2. To načeloma ni potrebno, saj kadarkoli, ko primerjamo dve znački morata biti na enaki globini, kar pa implementacija že zagotavlja. [↑](#footnote-ref-2)